L'Estatut anterior, aprovat pel Decret 319/1983, de 21 de juliol, resulta insuficient després dels anys transcorreguts, tenint en compte que les competències del Patronat s'han eixamplat mitjançant el Decret 59/1987, de 29 de gener, que el constituí en gestor del Parc Natural de la Muntanya de Montserrat.
Aquestes raons obliguen a eliminar del projecte les disposicions substancials que ara formen part de la Llei, desplegant més acuradament les normes de funcionament dels òrgans.
Vist tot això, i d'acord amb el Consell Executiu,
S'aprova el text de l'Estatut d'organització i funcionament del Patronat de la Muntanya de Montserrat, que es publica a l'annex d'aquest Decret.
Queden derogades les disposicions de tipus reglamentari que s'oposin al que disposa aquest Decret.
a) Aprovar els programes anuals d'actuació del Patronat proposats per l'Administració de la Generalitat i els altres organismes i institucions públics, inclosa la Comissió executiva, les regles d'execució i el sistema de funcionament, d'acord amb les disposicions de la Llei 10/1989, de 10 de juliol, del Patronat de la Muntanya de Montserrat, i de la Llei 12/1985, de 13 de juny, d'espais naturals.
b) Determinar les línies generals dels serveis públics que ha de prestar el Patronat en el seu àmbit territorial.
c) Aprovar els reglaments i les ordenances necessaris per a l'execució de les competències del Patronat.
d) Establir les contraprestacions dels serveis públics del Patronat que legalment siguin procedents.
e) Acordar l'adquisició, el gravamen i l'alienació de béns i drets de naturalesa immoble.
f) Aprovar l'avantprojecte de pressupost i el tancament dels comptes anuals.
g) Ordenar la publicació de la memòria anual de les activitats del Patronat.
Funcions de la Comissió executiva
a) Gestionar el Parc Natural de la Muntanya de Montserrat i les altres competències del Patronat, dintre dels programes anuals d'actuació aprovats.
b) Exercir les potestats que té el Patronat d'acord amb l'article 8 de la Llei 10/1989 i les que li atribueixen el Decret del govern de la Generalitat 59/1987, de 29 de gener, pel qual es declara Parc Natural la Muntanya de Montserrat, i els plans especials de protecció dictats pel Departament de Política Territorial i Obres Públiques de la Generalitat de Catalunya.
c) Proposar a qui correspongui la incoació d'expedients sancionadors segons la legislació d'espais naturals per l'incompliment de les obligacions subsegüents a la declaració de parc natural.
d) Coordinar totes les actuacions públiques que facin altres organismes o entitats en el territori de la jurisdicció del Patronat.
e) Portar a terme la gestió econòmica conseqüent a l'aplicació del pressupost.
Correspon al president de Comissió executiva autoritzar i disposar les despeses, ordenar els pagaments i fer la proposta de liquidació del pressupost.
f) Preparar i sotmetre al Ple els programes anuals d'actuació, els projectes de pressupost i la seva liquidació, i els balanços i comptes corresponents.
g) Contractar, establir el règim de treball, remunerar el personal i exercir les facultats disciplinàries sobre el personal administratiu i laboral del Patronat.
La representació judicial i extrajudicial del Patronat correspon al president del Ple.
a) L'execució dels acords del Ple i de la Comissió executiva que no s'hagi atribuït a cap altre òrgan o persona.
b) La tramitació administrativa de les decisions i resolucions que hagi de prendre el Patronat.
c) El seguiment de les obres que es realitzin i dels serveis que es prestin dins el territori de jurisdicció del Patronat.
d) La vigilància del compliment de les autoritzacions, les prohibicions i les altres resolucions del Patronat i, en general, de les normes corresponents a la condició de Parc Natural de la Muntanya de Montserrat.
e) La presa de decisions i la signatura de resolucions que li delegui la Comissió executiva.
f) El comandament del personal administratiu i laboral del Patronat.
6.2 Durant el primer trimestre de cada any té lloc una altra reunió ordinària per aprovar els comptes de l'exercici anterior i la memòria de les activitats del Patronat.
6.3 En qualsevol d'aquestes reunions, o en altres d'extraordinàries, delibera, sempre que calgui, sobre les altres funcions que se li han atribuït.
7.2 La decisió de convocar una reunió correspon al president per iniciativa pròpia o a petició d'una tercera part dels seus membres.
La convocatòria la pot cursar el secretari per ordre del president.
7.3 La convocatòria assenyala el lloc, el dia i l'hora de la reunió i l'ordre del dia, i s'acompanya de l'acta de la sessió anterior i de la documentació i els antecedents necessaris de les qüestions que han de tractar-se.
8.1 Per prendre acords vàlids, cal que a la reunió siguin presents més de la meitat dels membres i que s'hagi convocat degudament a la seva totalitat.
S'entén que la convocatòria és vàlida quan es pugui provar, per qualsevol mitjà, que ha pogut arribar a temps a coneixement dels interessats o que aquests es consideren expressament convocats.
8.2 Aquells que no puguin ser presents a la reunió han de fer-se representar per una persona que pugui substituir-los d'acord amb les disposicions legals aplicables en cada cas.
9.1 Les reunions són presidides pel president.
Per impossibilitat d'aquest presideix el Ple un vice-president.
9.2 El president obre i tanca les reunions, en dirigeix el desenvolupament, concedeix i retira la paraula en les deliberacions i ordena les votacions i els termes en què s'han d'efectuar quan creu que una qüestió s'ha debatut suficientment i no s'ha aconseguit un acord unànime.
10.1 Actua com a secretari la persona que s'ha designat en els termes de l'article 19 de la Llei 10/1989.
Per impossibilitat d'aquest, el president de la reunió designa un secretari en funcions, després de consultar els reunits.
10.2 Correspon al secretari formular la llista d'assistència, estendre les actes de les sessions i advertir, quan s'escaigui, de la il·legalitat dels acords que es pretenguin adoptar.
11.1 El president declara legalment constituïda la sessió d'acord amb el resultat de la llista d'assistència i invita els presents a manifestar si tenen alguna observació a fer sobre el contingut de l'acta anterior.
Es fan constar les modificacions de l'acta que acceptin els assistents.
11.2 Es comença a deliberar sobre els diversos punts de l'ordre del dia pel mateix ordre que consti en la convocatòria, llevat que s'acordi modificar-lo.
No es poden prendre acords sobre qüestions no incloses en l'ordre del dia sense la conformitat de tots els assistents.
11.3 Hi ha acord sobre una qüestió quan voten a favor d'una proposició la majoria dels assistents, a raó d'un vot per persona.
Si es produís empat de vots, decideix la qüestió el del president.
La votació es fa normalment a mà alçada, però quan afecti persones determinades només pot ser per aclamació o de manera secreta mitjançant paperetes tancades.
Els acords són efectius immediatament.
11.4 Exhaurit l'ordre del dia, s'obrirà el torn de precs i preguntes, les qüestions del qual no podran en cap cas ser objecte de votació ni d'acords.
Reunions de la Comissió executiva
12.1 La Comissió executiva es reuneix ordinàriament una vegada cada mes i sempre que hagi de resoldre alguna qüestió de la seva competència.
Les seves reunions s'ajusten a les normes establertes per al funcionament del Ple.
12.2 En absència del president, el substituirà un dels membres elegit per la pròpia Comissió.
13.1 De cada sessió, el secretari aixeca l'acta corresponent, consignant els punts tractats i els acords presos, però no la deliberació, llevat que algun dels membres demani que consti en acta la seva opinió sobre alguna de les qüestions discutides.
Les actes s'estenen en fulls solts i s'hi annexen els documents que s'hagin aprovat o que s'hagin tingut en compte per prendre els acords.
Les actes es custodien a l'arxiu del Patronat i periòdicament són relligades per a una millor conservació.
13.2 També correspon al secretari expedir certificats dels acords presos a sol·licitud de qualsevol persona autoritzada per fer-ho.
13.3 En ambdós casos, el president respectiu hi posarà el vist-i-plau.